Першы раз – калі яна ўпершыню завітала ў Астравец, і сустракаў яе, без перабольшання, увесь горад, без падзелу на праваслаўных і каталікоў. Удзельнікі экспедыцыі тады мне ўяўляліся нейкімі небажыхарамі, якім за неймаверныя заслугі выпала гэтая адказнасць і шчасце: на працягу тыдня несці тысячам людзей у розных куточках краіны ачышчальны цуд Благадатнага агню і жыццядайную сілу беларускага слова.